**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**От Радослава Ставрева - зам. кмет на Община Първомай**

**Относно: Учредяване право на безвъзмездно ползване върху недвижим имот – частна общинска собственост в полза на Сдружение с нестопанска цел за осъществяване на дейност в обществена полза „Съюз на инвалидите в България”.**

ДАМИ и ГОСПОДА ОБЩИНСКИ СЪВЕТНИЦИ,

В Общинска администрация с вх.№ 62-00-1/28.02.2024 г. е постъпила молба от Христо Джанев, в качеството му на Председател на Общинската организация на СИБ в гр.Първомай, с която е изявено желание да им бъдат предоставени за ползване 2 помещения от първия етаж на сградата на “Бивш общински детски комплекс” на ул.”Цар Иван Шишман” № 3”Г” в гр.Първомай, подходящи за осъществяване на дейността им.

Съюзът на инвалидите в България /СИБ/ е юридическо лице - Сдружение с нестопанска цел за осъществяване на дейност в обществена полза, регистрирано и вписано в Търговски регистър и регистър на юридически лица с нестопанска цел с ЕИК 000707565 по фирмено дело № 684/1990г., със седалище и адрес на управление: гр.София, общ.Столична, р-н Средец, ул.”Христо Белчев” № 8. Основната цел на СИБ е интегриране на хората с увреждания в обществото, като проучва проблемите им и съдейства пред съответните органи за начините за решаването им, съдейства пред компетентните държавни и обществени органи за повишаване на образованието и квалификацията им, работи за създаване на условия за преквалификация и трудова реализация, за развиване на интелектуално-творческа, спортна и туристическа дейности на членовете си; работи за подобряване на здравното, социалното, културното и битовото обслужване на своите членове и за изграждане на свои рехабилитационни, културни, спортно-оздравителни центрове и заведения, почивни бази и др.; подпомага целево нуждаещите се хора с увреждания, като за тази цел привлича необходимите финансови, материални и кадрови ресурси, популяризира дейността на СИБ и др.

|  |  |
| --- | --- |
|  |  |

Общинската организация на СИБ – Първомай към регионален център – Пловдив, представлява част от организационната структура на Сдружение с нестопанска цел за осъществяване на дейност в обществена полза „Съюз на инвалидите в България”. Основната цел на общинската организация в гр.Първомай е интегриране на хората с увреждания в обществото във връзка със Закона за хората с увреждания, попу(ляризиране дейността на СИБ и на неговите организационни структури.

За осъществяване и реализиране на тези дейности, сдружението се нуждае от подходящи помещения. Помещенията, към които се проявява интерес, представляват 2 стаи с обща площ от 34,90 кв. м., находящи се на първия етаж на двуетажна масивна сграда, представляваща “Бивш общински детски комплекс”, построена в УПИ VIII – младежки дом в кв.66 по регулационния план на гр.Първомай, общ.Първомай, обл.Пловдив. Имотът е частна общинска собственост и е актуван с АОС № 9/20.12.2005г. вписан в Служба по вписванията при РС гр.Първомай под № 12, том ХІ, дв.вх. № 3189 от 20.12.2005г.

Във връзка с гореизложеното и на основание чл.21, ал.1, т.8 и ал.2 Закона за местното самоуправление и местна администрация, чл.8, ал.1 и ал.9 и чл.39, ал.4 във връзка с ал.2 от Закона за общинската собственост, чл.54, ал.4 от Наредбата за реда за придобиване, управление и разпореждане с общинско имущество, във връзка с чл.63, т.5 от Закона за хората с увреждания, предлагам Общински съвет – гр. Първомай,да вземе следното

# **Р Е Ш Е Н И Е :**

**1.** Допълва приетата с Решение № 34 от 25.01.2024 год. „Програма за управление и разпореждане с имотите – общинска собственост в Община Първомай през 2024 година”, Раздел ІІІ, буква Д. „Имоти, върху които Община Първомай има намерение да учреди ограничени вещни права ” с нова точка, а именно:

„т.12. Помещения - 2 броя с обща площ от 34,90 кв.м., находящи се на първи етаж от двуетажна сграда „Бивш общински детски комплекс”, цялата със застроена площ от 256 кв.м., построена в УПИ VІІІ – младежки дом в кв.66 по регулационния план на гр.Първомай, общ.Първомай, обл.Пловдив..”

**2.** Дава съгласие да се учреди право на безвъзмездно ползване върху недвижим имот – частна общинска собственост, представляващ: Две помещения с обща площ от 34,90 кв.м. находящи се на първи етаж от двуетажна масивна сграда „Бивш общински детски комплекс”, цялата със застроена площ от 256 кв.м., построена в УПИ VІІІ - младежки дом в кв.66 по регулационния план на гр.Първомай, обл.Пловдив, одобрен със Заповед № РД-15-666/1994г., с административен адрес: гр.Първомай, ул.”Цар Иван Шишман” №3Г, при граници на УПИ: УПИ VI - 1131, УПИ VІІ – 1132, УПИ ХVІ – търговия, УПИ ХVІІ – жил.застр. и търговия, улица и УПИ IХ - 1130, актуван с АЧОС № 9/20.12.2005г. вписан в Служба по вписванията при РС гр.Първомай под № 12, том ХІ, дв.вх. № 3189 от 20.12.2005г.**,** в полза на **Сдружение с нестопанска цел за осъществяване на дейност в обществена полза „Съюз на инвалидите в България”,** със седалище и адрес на управление гр.София, р-н Средец, ул.”Христо Белчев” №8, вписано в регистъра за юридическо лице с нестопанска цел с общественополезна дейност по фирмено дело № 684/1990г. по описа на Софийски градски съд, с Булстат 000707565, представлявано от Георги Димитров Колев – председател на управителния съвет на Съюз на инвалидите в България, за осъществяване дейността на Общинската организация на СИБ в гр.Първомай, **със срок на ползване - 5 /пет/ години**.

Консумативните разходи, свързани с ползването и поддръжка на имота, както и такса смет са за сметка на сдружението.

**3.** Възлага на Кмета на Община Първомай да предприеме необходимите действия за сключване на договор за безвъзмездно право на ползване върху гореописания имот и условията на предходната точка.

**Мотиви:** С цел осигуряване на възможност за интегриране на хората с увреждания в обществото е целесъобразно върху имота да се учреди безвъзмездно право на ползване без търг или конкурс, в полза на Съюза на инвалидите в България,за осъществяване дейността на Общинската организация на СИБ в гр.Първомай,която е част от организационната структура на сдружението.

**Приложения:** Молба Вх. № 62-00-1/28.02.2024г.; Удостоверение № 16.12/23.11.2022г. на Общ. организация на СИБ гр.Първомай; Удостоверение № 6/01.10.2021г.; Акт за ЧОС № 9/20.12.2005г.; скица на имота.

**ВНОСИТЕЛ: /П/**

**РАДОСЛАВА СТАВРЕВА**

***Зам. кмет на Община Първомай***